section_heading: Povijest
paragraph_text: Dana 4. svibnja 1998. godine odjel naoružanja, razvoja i inženjeringa (ARDEC) američke vojske u vojnom središtu u Picatinny Arsenala, NJ izdao je poziv na stavljanje ponude #DAAE30-98-R-0401, zahtijevajući dostavu za nove, poluautomatske borbene sačmarice za Oružane snage SAD-a. U odgovoru na zahtjev, tvrtka Benelli Armi S.p.A. iz Urbinoa u Italiji osmislila je i napravila sačmaricu M4 Super 90. Na 4. kolovoza 1998., 5 primjeraka sačmarice su dostavljene u vojnu bazu Aberdeen Proving Ground, Maryland, i nakon intenzivnog ispitivanja, model sačmarice M4 se pokazao uspješnim. 1999. je 20.000 komada sačmarice M1014 isporučeno američkim marincima. Tijekom ispitivanja, prototip se zvao XM1014, ali poslije usvajanja se oznaka "X" maknula i oružje je službeno imenovano M1014.